**Lidl Srbija po drugi put dobitnik sertifikata “*Poslodavac partner*”**

**Lidl Srbija već drugu godinu zaredom dobitnik je sertifikata „*Poslodavac partner*“, koji dodeljuje konsultantska kuća SELECTIO, za izvrsnost u upravljanju ljudskim potencijalima. Nezavisno priznanje struke, koje se dodeljuje kompanijama na osnovu stepena razvijenosti HR praksi, potvrđuje da Lidl Srbija kontinuirano ulaže u dobrobit svojih zaposlenih, kako kroz obezbeđivanje kvalitetnih uslova rada tako i kroz stalni razvoj benefita za zaposlene.**

Kompanija Lidl Srbija uspešno je završila proces sertifikacije koji obuhvata pet oblasti – strategija, regrutacija i selekcija, upravljanje učinkom, usavršavanje i odnos prema zaposlenima – i time potvrdila da dostiže visoke standarde neophodne za dobijanje ovog sertifikata. Najbolje prakse Lidl je pokazao u regrutovanju i selekciji, a posebno se ističe u sprovođenju programa stalnih obuka i usavršavanja na svim nivoima i time dokazao zbog čega se nalazi među najboljim poslodavcima na domaćem i regionalnom tržištu.

**„**Najvažnije nam je da se zaposleni u Lidlu osećaju kao kod kuće, te naglasak stavljamo na brigu o njihovoj sveobuhvatnoj dobrobiti i zadovoljstvu. Ovaj sertifikat nas zaista raduje, jer potvrđuje da ispunjavamo ono čemu oduvek težimo – a to je da budemo pouzdan partner svim našim koleginicama i kolegama, kao i da kreiramo dobru radnu atmosferu, vodeći računa o njihovoj motivaciji i mogućnostima permanentnog razvoja“,izjavila je **Irena Tešić, rukovodilac sektora u Ljudskim resursima kompanije Lidl Srbija.**

Sertifikat „*Poslodavac partner*“ uspostavljen je 2005. godine sa ciljem promovisanja kvalitetnog upravljanja ljudskim resursima i do sada je u procesu sertifikacije učestvovalo više od 120 organizacija. Sertifikaciju poslodavaca sprovodi konsultanska kuća SELECTIO sa dugogodišnjim iskustvom u ovoj oblasti, a novitet od ove godine jeste, da podršku u procesu u Srbiji pruža i partnerska agencija HR Xcel koja sa svojim timom aktivno pomaže kompanijama da provere kako se prakse u stvarnosti sprovode, te da organizacijama olakšaju proces analize HR sistema.

Podsećamo da je Lidl Srbija dobitnik i prestižnog sertifikata *„Top Employer Serbia“*  i *„Top Employer Europe“*, za 2022. godinu na nivou države Srbije i teritorije Evrope zajedno sa drugim Lidl zemljama, koje dodeljuje Top Employers Institute, vrednujući jasno definisane procese upravljanja ljudskim resursima koji utiču na izgradnju fer odnosa, kao i benefita koje kompanija pruža svojim zaposlenima.

Dobijena priznanja i sertifikati predstavljaju odraz posvećenog odnosa kompanije prema svojim zaposlenima, što potvrđuje činjenica da Lidlovi zaposleni imaju petodnevnu radnu nedelju i plaćen svaki minut rada, kao i posebne benefite, poput privatnog zdravstvenog osiguranja pod jednakim uslovima za sve. Kompanija Lidl Srbija nastavlja svoj rast i ekspanziju, nedavno je otvorena 61. Lidl prodavnica u Srbiji i sada Lidl tim broji više od 2.800 zaposlenih. Aktuelni otvoreni konkursi mogu se uvek pronaći na zvaničnom karijernom sajtu kompanije karijera.lidl.rs.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 11.900 prodavnica, kao i više od 200 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 61 prodavnica u 35 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” za 2021. i 2022. godinu.

**Kontakt za medije:**

Dragana Milačak, RED Communication, Email: dragana.milacak@redc.rs , Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

Miloš Nikolić, RED Communication, Email: [milos.nikolic@redc.rs](mailto:milos.nikolic@redc.rs), Mob: +381 60 07 555 18

press@lidl.rs

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/).